rejauldu/bengali-wikipedia huggingface dataset:
thumb|ইন্দিপুরম উত্তর প্রদেশে সূর্যাস্ত গাজিয়াবাদ জেলা; ( হল ভারতের উত্তরপ্রদেশ রাজ্যের মেরঠ বিভাগের একটি জেলা। এই জেলাটি দিল্লি জাতীয় রাজধানী অঞ্চলের শহরতলি এলাকায় অবস্থিত। জেলার সদর শহর হল গাজিয়াবাদ। ২০১১ সালের জনগণনা অনুসারে, জনসংখ্যার হিসেবে এই জেলা উত্তরপ্রদেশের ৭১টি জেলার মধ্যে তৃতীয় স্থানের অধিকারী (এলাহাবাদ ও মোরাদাবাদের পরেই)।   ইতিহাস  ১৭৪০ সালে মুঘল সেনাবাহিনীর সেনাপতি দ্বিতীয় গাজিউদ্দিন সিদ্দিকি ফিরোজ জং (১৭০৯-১৭৫২) এই শহর প্রতিষ্ঠা করেন। তিনি নিজের নামানুসারে এই শহরের নাম রেখেছিলেন “গাজিউদ্দিননগর”। পরে রেললাইন পাতার সময়, এই শহরের নাম ছোটো করে রাখা হয় “গাজিয়াবাদ”। শহরটি দিল্লির সীমান্তবর্তী। এই শহরটিকে “উত্তরপ্রদেশের প্রবেশদ্বার” বলা হয়। ১৯৭৬ সালে মেরঠ জেলা ভেঙে গাজিয়াবাদ জেলা গঠিত হয়েছিল।ghaziabad.nic.in   জনপরিসংখ্যান  ২০১১ সালের জনগণনা অনুসারে, গাজিয়াবাদ জেলার জনসংখ্যা ৪,৬৬১,৪৫২। এই আয়তন আয়ারল্যান্ড রাষ্ট্রের আয়তনের প্রায় সমান। এই জনসংখ্যা মার্কিন যুক্তরাষ্ট্রের সাউথ ক্যারোলিনা রাজ্যের জনসংখ্যার প্রায় সমান। জনসংখ্যার হিসেবে, এই জেলা ভারতের ৬৪০টি জেলার মধ্যে ২৮তম স্থানের অধিকারী। জেলার জনঘনত্ব  । ২০০১-২০১১ দশকে জেলায় জনসংখ্যা বৃদ্ধির হার ৪১.৬৬%। এই জেলায় লিঙ্গানুপাতের অনুপাত প্রতি ১০০০ পুরুষে ৮৭৮ জন নারী। জেলার সাক্ষরতার হার ৮৫%।   পাদটীকা    বহিঃসংযোগ    Ghaziabad district website  Ghaziabad community website  বিষয়শ্রেণী:উত্তরপ্রদেশের জেলা বিষয়শ্রেণী:মেরঠ বিভাগ * বিষয়শ্রেণী:ভারতের সংখ্যালঘু ঘনীভূত জেলা
বাংলাদেশ স্যাটেলাইট কোম্পানি লিমিটেড (বিএসসিএল) বাংলাদেশ সরকারের একটি প্রতিষ্ঠান যা বাংলাদেশের প্রথম কৃত্রিম উপগ্রহ বাংলাদেশ-১ (যা সংক্ষেপে বিএস-১ নামে পরিচিত) পরিচালনার জন্য ২০১৭ সালে প্রতিষ্ঠা করা হয়েছে। এ প্রতিষ্ঠানের প্রথম ব্যবস্থাপনা পরিচালক হিসেবে দায়িত্ব পালন করেছেন ডাক, টেলিযোগাযোগ ও তথ্যযোগাযোগ প্রযুক্তি মন্ত্রণালয়ের ডাক ও টেলিযোগাযোগ বিভাগের অতিরিক্ত সচিব মো. সাইফুল ইসলাম। প্রতিষ্ঠানটির মহা-ব্যবস্থাপক (প্রশাসন ও অর্থ) ব্রিগ্রেডিয়ার জেনারেল (অবঃ) শাহরীয়ার আহমেদ চৌধুরী বর্তমানে ভারপ্রাপ্ত ব্যবস্থাপনা পরিচালক হিসেবে দায়িত্ব পালন করছেন। প্রতিষ্ঠানটির চেয়ারম্যান হিসেবে দায়িত্ব পালন করছেন ড. শাহ্‌জাহান মাহমুদ।  ইতিহাস thumb|গাজীপুরে অবস্থিত প্রাথমিক ভূ নিয়ন্ত্রণ  কেন্দ্র থাম্ব বাংলাদেশ কমিউনিকেশন স্যাটেলাইট কোম্পানী লিমিটেড (বিসিএসসিএল) ২০১৭ সালের ১৫ আগস্ট প্রতিষ্ঠিত হয়। ২০১৮ সালে কোম্পানির ভবিষ্যৎ পরিকল্পনা বিবেচনায় এর নাম পরিবর্তন করে বাংলাদেশ স্যাটেলাইট কোম্পানি লিমিটেড (বিএসসিএল) রাখা হয়। এ প্রতিষ্ঠানের অনুমোদিত মূলধন ৫০০০ কোটি টাকা এবং পরিশোধিত মূল্য ৫০০ কোটি টাকা। এ প্রতিষ্ঠানটি প্রতিষ্ঠা করার অনুমোদনটি ২০১৭ সালের জুলাই মাসে বাংলাদেশে মন্ত্রী পরিষদ বিভাগের সভায় নির্ধারিত হয়। প্রতিষ্ঠানটির মালিক এবং পরিচালনায় রয়েছে বাংলাদেশ সরকার। বর্তমানে এ প্রতিষ্ঠানে ব্যবস্থাপনা পরিচালক, মহা-ব্যবস্থাপক এবং কোম্পানী সচিবসহ প্রায় ৬৫জন কর্মকর্তা-কর্মচারী রয়েছে। বাংলাদেশ স্যাটেলাইট-১ ফ্রান্সের থ্যালেস এলেনিয়া স্পেস নামক একটি প্রতিষ্ঠান প্রস্তুত করেছে এবং যুক্তরাষ্ট্রের স্পেসএক্স নামক প্রতিষ্ঠানের মাধ্যমে মহাকাশে উৎক্ষেপণ করা হয়। এটিই বাংলাদেশের প্রথম নিজস্ব ও পরিচালিত কৃত্রিম উপগ্রহ। এ কৃত্রিম উপগ্রহটি  গাজীপুর ও রাঙ্গামাটির বেতবুনিয়াতে অবস্থিত উপগ্রহ ভু-কেন্দ্রের মাধ্যমে নিয়ন্ত্রণ করা হচ্ছে।  এই স্যাটেলাইটের মাধ্যমে বিসিএসসিএল এশিয়ার ১৪টি দেশে যোগাযোগ ও টেলিভিশন সম্প্রচার সেবা প্রদান করতে সক্ষম। বর্তমানে বাংলাদেশের একমাত্র ডিটিএইচ সেবা 'আকাশ' এই স্যাটেলাইটের মাধ্যমে পরিচালিত হচ্ছে।  আরো দেখুন  বাংলাদেশ সাবমেরিন কেবল কোম্পানী লিমিটেড  বাংলাদেশ হাই-টেক পার্ক কর্তৃপক্ষ  বঙ্গবন্ধু-১  তথ্যসূত্র  বহিঃসংযোগ  বিষয়শ্রেণী:২০১৭-এ প্রতিষ্ঠিত বিষয়শ্রেণী:বাংলাদেশের টেলিযোগাযোগ কোম্পানি বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:২০১৭-এ বাংলাদেশে প্রতিষ্ঠিত বিষয়শ্রেণী:বাংলাদেশে টেলিযোগাযোগ বিষয়শ্রেণী:ঢাকা ভিত্তিক কোম্পানি বিষয়শ্রেণী:ডাক, টেলিযোগাযোগ ও তথ্যপ্রযুক্তি মন্ত্রণালয় (বাংলাদেশ) বিষয়শ্রেণী:বাংলাদেশের মহাকাশ কর্মসূচি বিষয়শ্রেণী:সরকারি মালিকানাধীন টেলিযোগাযোগ কোম্পানি
কিম মিন-উ (; জন্ম: ২৫ ফেব্রুয়ারি ১৯৯০) হলেন একজন দক্ষিণ কোরীয় পেশাদার ফুটবল খেলোয়াড়। তিনি বর্তমানে দক্ষিণ কোরিয়ার পেশাদার ফুটবল লিগের শীর্ষ স্তর কে লিগ ১-এর ক্লাব উলসান এইচডি ফুটবল ক্লাব এবং দক্ষিণ কোরিয়া জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০০৬ সালে, মিন-উ দক্ষিণ কোরিয়া অনূর্ধ্ব-১৭ দলের হয়ে দক্ষিণ কোরিয়ার বয়সভিত্তিক পর্যায়ে অভিষেক করেছিলেন। প্রায় ছয় বছর যাবত দক্ষিণ কোরিয়ার বয়সভিত্তিক দলের হয়ে খেলার পর, তিনি ২০১৩ সালে দক্ষিণ কোরিয়ার হয়ে আন্তর্জাতিক পর্যায়ে অভিষেক করেছেন; দক্ষিণ কোরিয়ার জার্সি গায়ে তিনি এপর্যন্ত ২৩ ম্যাচে ১টি গোল করেছেন।  প্রারম্ভিক জীবন কিম মিন-উ ১৯৯০ সালের ২৫শে ফেব্রুয়ারি তারিখে দক্ষিণ কোরিয়ার চিনজুতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মিন-উ দক্ষিণ কোরিয়া অনূর্ধ্ব-১৭, দক্ষিণ কোরিয়া অনূর্ধ্ব-২০ এবং দক্ষিণ কোরিয়া অনূর্ধ্ব-২৩ দলের হয়ে খেলার মাধ্যমে দক্ষিণ কোরিয়ার প্রতিনিধিত্ব করেছেন। ২০০৬ সালের ১০ই আগস্ট তারিখে তিনি  দক্ষিণ কোরিয়া অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  পরিসংখ্যান আন্তর্জাতিক   দল  সাল  ম্যাচ  গোল দক্ষিণ কোরিয়া  ২০১৩  ২  ০ ২০১৪  ৭  ১ ২০১৫  ৩  ০ ২০১৭  ৪  ০ ২০১৮  ৭  ০ সর্বমোট  ২৩  ১  তথ্যসূত্র  বহিঃসংযোগ     বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:দক্ষিণ কোরীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উলসান এইচডি ফুটবল ক্লাবের খেলোয়াড় বিষয়শ্রেণী:কে লিগ ১-এর খেলোয়াড় বিষয়শ্রেণী:দক্ষিণ কোরিয়ার আন্তর্জাতিক যুব ফুটবলার বিষয়শ্রেণী:দক্ষিণ কোরিয়ার অনূর্ধ্ব-১৭ আন্তর্জাতিক ফুটবলার বিষয়শ্রেণী:দক্ষিণ কোরিয়ার অনূর্ধ্ব-২০ আন্তর্জাতিক ফুটবলার বিষয়শ্রেণী:দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার বিষয়শ্রেণী:দক্ষিণ কোরিয়ার আন্তর্জাতিক ফুটবলার বিষয়শ্রেণী:সাগান তোসুর খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:সুওন স্যামসাং ব্লুউইংসের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:এশিয়ান গেমসে ব্রোঞ্জপদক বিজয়ী দক্ষিণ কোরীয় বিষয়শ্রেণী:জে১ লিগের খেলোয়াড় বিষয়শ্রেণী:ইয়নসেই বিশ্ববিদ্যালয়ের প্রাক্তন শিক্ষার্থী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:চীনা সুপার লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:জাপানে দক্ষিণ কোরীয় প্রবাসী ক্রীড়াবিদ বিষয়শ্রেণী:চীনে দক্ষিণ কোরীয় প্রবাসী ক্রীড়াবিদ
দেলুয়াবাড়ী ইউনিয়ন বাংলাদেশের রাজশাহী বিভাগের রাজশাহী জেলার দুর্গাপুর উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ২১টি মৌজার সংখ্যা: ১৮টি মোট জনসংখ্যা: প্রায় ২১৫৯৮ জন (পুরুষ- ১১,০৬৭ জন এবং মহিলা- ১০,৫৩১ জন)।   শিক্ষা  সাক্ষরতার হার: ৩৯.২৪%। শিক্ষা প্রতিষ্ঠান: সরকারী প্রাথমিক বিদ্যালয়: ০৬টি বে-সরকারী প্রাথমিক বিদ্যালয়: ০৫টি উচ্চ বিদ্যালয়: ০৭টি মাদ্রাসা: ১৬টি।   দর্শনীয় স্থান   পাঁচুবাড়ী পাঁচ গম্বুজ মসজিদ।   জনপ্রতিনিধি  বর্তমান চেয়ারম্যান: মোঃ রিয়াজুল ইসলাম। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালমোঃ আঃ আজিজ সরকার১৯৪৫-১৯৭১গোলাম মাহাবুব১৯৭২দেলশাদ আলী দেওয়ান১৯৭৭মোঃ আঃ আজিজ সরকার১৯৭৭মোঃ নজরুল ইসলাম১৯৮৮মোঃ আঃ খালেক মন্টু১৯৮৮মোঃ নজরুল ইসলাম১৯৯২মোঃ আঃ খালেক মন্টু১৯৯৮মোঃ গোলাম সাকলায়েন২০১৬   আরও দেখুন   রাজশাহী জেলা  দুর্গাপুর উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট   বিষয়শ্রেণী:দুর্গাপুর (রাজশাহী) উপজেলার ইউনিয়ন
@media (min-width: 720px) { 	.side-box.archive-top-result { 		width: 30%; 	} }  div.archive-top.mw-archivedtalk.archived { 	background-color: #EDEAFF; 	color: #000; 	padding: 0 0.6em; 	border: 1px solid #8779DD; }  div.archive-top.mw-archivedtalk.archived .side-box-abovebelow { 	background-color: #c3c3c3; 	color: #000; 	text-align: center;     font-size: 110%;     font-weight: bold; }  @media screen {   html.skin-theme-clientpref-night div.archive-top.mw-archivedtalk.archived {       background-color: #181424; 	  border: 1px solid #8072d6; 	  color: #fff;   }      html.skin-theme-clientpref-night div.archive-top.mw-archivedtalk.archived .side-box-abovebelow { 	background-color: #141126; 	color: #fff;   }    } @media screen and (prefers-color-scheme: dark) { 	html.skin-theme-clientpref-os div.archive-top.mw-archivedtalk.archived { 		background-color: #181424; 		border: 1px solid #8072d6; 		color: #fff; 	} 	html.skin-theme-clientpref-os div.archive-top.mw-archivedtalk.archived .side-box-abovebelow { 	background-color: #141126; 	color: #fff;   } }
রেওয়ারী জেলা হল ভারতের হরিয়ানা রাজ্যের ২২টি জেলার মধ্যে একটি। ১লা নভেম্বর ১৯৮৯ তারিখে হরিয়ানা সরকার গুড়গাঁও জেলাকে খন্ডিত করে এই জেলা তৈরি করে। এটি জাতীয় রাজধানী অঞ্চলের একটি অংশ। জেলার প্রশাসনিক সদর দপ্তর হল রেওয়ারী শহর, যা এই জেলার বৃহত্তম শহরও। মধ্যযুগীয় সময়ে এটি একটি গুরুত্বপূর্ণ বাজার শহর ছিল। এটি দক্ষিণ হরিয়ানাতে অবস্থিত। , পাঁচকুলার পরে এটি হরিয়ানার দ্বিতীয় সর্বনিম্ন জনবহুল জেলা।  ভাষা ২০১১ সালে ভারতের আদমশুমারি অনুযায়ী, জেলার জনসংখ্যার ৯৯.১৩% লোক তাদের প্রথম ভাষা হিসাবে হিন্দিতে কথা বলে।2011 Census of India, Population By Mother Tongue  আহিরওয়ালে আহিরওয়াতি, যাকে বলা হয় 'হিরওয়াতি' ( আহিরদের  ভাষা  এবং  রাজপুতানার ভাষা ), ভাষায় কথা বলা হয়।  জনসংখ্যার উপাত্ত  ২০১১ সালের আদমশুমারি অনুসারে রেওয়ারী জেলার জনসংখ্যা ৯,০০,৩৩২ জন; ফিজি অথবা মার্কিন যুক্তরাষ্ট্রের ডেলাওয়্যারের জনসংখ্যার প্রায় সমান। জনসংখ্যার ভিত্তিতে এটি ভারতে ৪৬৬তম স্থানে আছে (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৭.০৯% ছিল। রেওয়ারীতে প্রতি এক হাজার পুরুষের জন্য ৮৯৮ জন মহিলা (যৌন অনুপাত) রয়েছে। এখানকার মোট সাক্ষরতার হার ৮০.৯৯%, যা পুরুষদের জন্য ৯১.৪৪% এবং মহিলাদের ক্ষেত্রে ৬৯.৫৭%। জনসংখ্যার অধিকাংশই হিন্দু (৯৮.৭৬%), অন্যদিকে ইসলাম (০.৬৩%), শিখ (০.২০%), জৈন (০.১৭%), অন্যান্য (০.২৪%) আছে।  অর্থনীতি দিল্লির নিকটবর্তী হওয়ায় এবং জেলায় যথেষ্ট খনিজ পদার্থের উপস্থিতির কারণে রেওয়ারীতে মিশ্র ধরনের অর্থনীতি দেখতে পাওয়া যায়। ১৯৮৯ সালে গঠিত হওয়ার পর থেকে ২০১১ সাল পর্যন্ত কৃষিতে নিযুক্ত শ্রমিকের সংখ্যা ৫৪.৭% থেকে কমে ৩৩.৮% এ দাঁড়িয়েছে। শ্রমশক্তিগুলি ক্রমবর্ধমানরূপে দ্বিতীয় বা তৃতীয় শ্রেনীর অর্থনীতি খাতে ব্যবহৃত হয়েছে।  শিল্প রেওয়াড়ি শহরটি ঐতিহাসিকভাবে পিতলের কাজ এবং পাগড়ির জন্য পরিচিত ছিল। ১৯৮৯ সালে এই জেলা গঠনের আগে, জেলায় মাত্র দুটি মাঝারি মাপের শিল্প প্রতিষ্ঠান ছিল। জেলার গঠন এবং ভারতে অর্থনৈতিক উদারীকরণ ও শিল্পের গতিবিধি রাজধানী দিল্লী থেকে 'জাতীয় রাজধানী অঞ্চলে' চলে আসা, একই সাথে হয়েছে। রেওয়ারীর ধারুহেরা ও বাওয়ালের শিল্প মডেল টাউনশিপের মতো শিল্প সম্পত্তি তৈরি, শিল্পের বৃদ্ধিতে সহায়তা করেছিল। বিভিন্ন মাঝারি মানের ইউনিট পণ্যগুলি যেমন পিতল/তামার পাত, কয়েল/তার, কৃত্রিম সুতা, প্লাস্টিক পণ্য, মুদ্রণ কাগজ, ওষুধ, বিয়ার, তৈরি পোশাক, যন্ত্রপাতি, বৈদ্যুতিক পণ্য ইত্যাদি উৎপাদন করে  তথ্যসূত্র  বহিঃসংযোগ    বিষয়শ্রেণী:হরিয়ানার জেলা বিষয়শ্রেণী:রেওয়ারী জেলা
চেতনা '৭১' মুক্তিযুদ্ধের স্মরণে নির্মিত ভাস্কর্য যা শাহজালাল বিজ্ঞান ও প্রযুক্তি বিশ্ববিদ্যালয়ে অবস্থিত। এটি বৃহত্তর সিলেটের প্রথম মুক্তিযুদ্ধ ভাস্কর্য। ২০০৫-০৬ শিক্ষাবর্ষের শিক্ষার্থীরা ২০০৯ সালের ২৬ মার্চ মিনি অডিটোরিয়ামের পশ্চিম পাশে চেতনা ’৭১ নামে একটি অস্থায়ী ভাস্কর্য নির্মাণ করেন। অস্থায়ী ভাস্কর্যটি স্থায়ী ভাস্কর্যে পুনঃস্থাপনের লক্ষ্যে বিশ্ববিদ্যালয়ের বিভিন্ন ব্যাচের শিক্ষার্থীদের সমন্বয়ে গঠন করা হয় “ভাস্কর্য পুনঃস্থাপন কমিটি”। পরবর্তীতে স্থায়ী ভাস্কর্য নির্মাণের প্রক্রিয়া শুরু হয়, আর তারই প্রতিফলিত রূপ চেতনা '৭১' ।চেতনা ’৭১ ,মুন্সী মো. মিছবাহ্ উদ্দিন, দৈনিক প্রথম আলো। ঢাকা থেকে প্রকাশের তারিখ: ০৭-০৯-২০১১ খ্রিস্টাব্দ।   অবস্থান  প্রায় ৬ লক্ষ ৮০ হাজার টাকা ব্যয়ে এ বিল্ডিংয়ের উত্তরপাশে ভাস্কর্যটি নির্মিত হয়েছে। ২০০৫-০৬ সেশনের শিক্ষার্থীদের উদ্যোগের পাশাপাশি অর্থায়ন করেছে প্রথম ব্যাচের সাবেক শিক্ষার্থীরাও। এছাড়া ডাচ-বাংলা ব্যাংকও অর্থায়ন করেছে। ৩০ জুলাই ২০১১ খ্রিষ্টাব্দে ভাস্কর্যের উদ্বোধন করেন শাবিপ্রবির ভিসি অধ্যাপক সালেহ উদ্দিন।শাবি শিক্ষার্থীদের উদ্যোগ সিলেটে নির্মিত হচ্ছে ‘চেতনা ৭১,এনামুল হক, বাংলানিউজটোয়েন্টিফোর.কম। ঢাকা থেকে প্রকাশের তারিখ: জুলাই ২৬, ২০১১ খ্রিস্টাব্দ।শাহজালাল বিশ্ববিদ্যালয়ে সিলেটের প্রথম ভাস্কর্য চেতনা ৭১, সিলেট এক্সপ্রেস। ঢাকা থেকে প্রকাশের তারিখ: জুলাই ২৪, ২০১১ খ্রিস্টাব্দ।   আকার  ভাস্কর্যের সৌন্দর্য বৃদ্ধির জন্য এবং একাডেমিক ভবন গুলোর লাল ইটের সাথে মিল রেখে ভিত্তি বেদির ৩ টি ধাপ বানানো হয়েছে লাল ও কালো সিরামিক ইট দিয়ে। এর মধ্যে নিচের ধাপের ব্যাস ১৫ ফুট, মাঝের ধাপ সাড়ে ১৩ ফুট এবং উপরের ধাপ ১২ ফুট। প্রত্যেকটি ধাপ ১০ ইঞ্চি করে উঁচু। বেদির ধাপ ৩টির উপরে মূল বেদিটি ৪ ফুট উচু, তার উপরে ৮ ফুট উঁচু মূল ফিগার। ভাস্কর্যের নকশা প্রণয়ন এবং নির্মাণ সম্পন্ন করেন ঢাকার নারায়ণগঞ্জে স্থাপিত ‘নৃ-স্কুল অব স্কাল্পচার’ এর প্রতিষ্ঠাতা এবং শিল্পী মোবারক হোসেন নৃপাল।মুক্তিযুদ্ধের ভাস্কর্য ‘চেতনা ৭১’ ,আহমেদ রুজেল, দৈনিক আমার দেশ। ঢাকা থেকে প্রকাশের তারিখ: ৬ আগস্ট ২০১১ খ্রিস্টাব্দ।শাবিতে ‘চেতনা ৭১’ উদ্বোধন,বাংলাটাইমস টুয়েন্টিফোর ডটকম। ঢাকা থেকে প্রকাশের তারিখ: ৩০ জুলাই, ২০১১ খ্রিস্টাব্দ।   স্থাপত্য তাৎপর্য  ভাস্কর্যে বাংলাদেশের জাতীয় পতাকা উচ্চে তুলে ধরার ভঙ্গিমায় একজন ছাত্র এবং সংবিধানের প্রতীকী বই হাতে একজন ছাত্রী রয়েছে। দূর থেকে দেখলে মনে হয় খোলা আকাশের নিচে ভাস্কর্যটি নির্ভীক প্রহরীর মত স্বাধীনতা এবং সার্বভৌমত্ব রক্ষা করার জন্য মাথা উঁচু করে দাঁড়িয়ে আছে।   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:শাহজালাল বিজ্ঞান ও প্রযুক্তি বিশ্ববিদ্যালয় বিষয়শ্রেণী:২০১১-এর ভাস্কর্য
রীনা চৌধুরী একজন ভারতীয় অভিনেত্রী, পরিচালক এবং লেখিকা, যিনি বাংলা চলচ্চিত্র জগতের সাথে যুক্ত। ১৯৯০-এর দশকের তিনি বাংলা সিনেমায় প্রাণবন্ত এবং স্পষ্টবাদী মেয়ের চরিত্রে অভিনয়ের জন্য পরিচিত ছিলেন। তার বাবা ছিলেন সম্মানিত চলচ্চিত্র নির্মাতা অঞ্জন চৌধুরীর। পিতার পরামর্শে বাংলা চলচ্চিত্রে রীনার বর্ণাঢ্য কর্মজীবন শুরু হয়।  রঞ্জিত মল্লিক অভিনীত ১৯৮৪ সালের ব্লকবাস্টার সিনেমা শত্রু ছবিতে শিশুশিল্পী হিসেবে তার অভিষেক ঘটে।   ১৯৯২ সালে  রীনামায়া মমতা চলচ্চিত্রে একটি ছোট ভূমিকায় অভিনয় করেন যেখানে প্রবীণ অভিনেত্রী সাবিত্রী চ্যাটার্জী এবং তার বড় বোন চুমকি চৌধুরী ও অভিনয় করেছিলেন। মুখ্য চরিত্রাভিনেত্রী হিসাবে রীনা চৌধুরীর প্রথম সফলতা আসে গীত সঙ্গীত চলচ্চিত্রের মাধ্যমে। এই সিনেমাতে তিনি একজন ধনী ব্যবসায়ীর আদরের এবং একগুঁয়ে মেয়ে রেখার চরিত্রে অভিনয় করেছিলেন। ১৯৯৪ সালের এই ছবিতে, রীনা বাংলা সিনেমার অনেক জনপ্রিয় অভিনেতা যেমন রঞ্জিত মল্লিক, সাবিত্রী চ্যাটার্জি, শুভেন্দু চ্যাটার্জি, অভিষেক চ্যাটার্জি এবং তার বড় বোন চুমকি চৌধুরী সাথে কাজ করেছিলেন,  ।[ তথ্যসূত্র প্রয়োজন ] ১৯৯৬ সালের পূজা চলচ্চিত্রটি তার অভিনয় জীবনের একটি গুরুত্বপূর্ণ মাইলফলক হিসেবে চিহ্নিত। এই চলচ্চিত্রে তিনি একজন বিশ্বস্ত এবং নিবেদিতপ্রাণ দাসীর চরিত্রে অভিনয় করেছিলেন যার মনোভাব ছিল বিদ্রোহী, স্পষ্টবাদী।[ তথ্যসূত্র প্রয়োজন ] মেজোবউ, শ্রীমান ভূতনাথ, মুখ্যমন্ত্রী এবং লোফারের মতো চলচ্চিত্রে  অভিনয়ের মাধ্যমে তার চলচ্চিত্র জীবনের নূতন সূচনা হয়। এইসমস্ত বেশিরভাগ সিনেমারই প্রযোজনা করেছিলেন অঞ্জন চৌধুরী ।  অভিনয়ের পাশাপাশি, রীনা চৌধুরী নিজেকে একজন বহুমুখী চলচ্চিত্র পরিচালক এবং লেখিকা হিসেবেও গড়ে তুলেছেন। ২০১৮ সালের কল্পতরু চলচ্চিত্রের মাধ্যমে তিনি বাংলা চলচ্চিত্র জগতে এক অমোচনীয় ছাপ রেখে গেছেন।[ উদ্ধৃতি প্রয়োজন ] তিনি জি বাংলার বাংলা ধারাবাহিক এরাও শত্রুতে কাজ করেছিলেন।    ব্যক্তিগত জীবন  রীনা ১৯৭৪ সালে পরিচালক অঞ্জন চৌধুরী এবং তাঁর স্ত্রী জয়শ্রী চৌধুরীর ঘরে জন্মগ্রহণ করেন। তিনি তিন ভাইবোনের মধ্যে রীনা দ্বিতীয়। তার বড় বোন চুমকি চৌধুরী বাংলা চলচ্চিত্র জগতের একজন বিশিষ্ট অভিনেত্রী। তার ছোট ভাই প্রয়াত সন্দীপ চৌধুরী পরিচালক হিসেবে তাদের বাবার পদাঙ্ক অনুসরণ করেছিলেন।  লোকনাট্য নাটক স্বাধীন ভারতে পরাধীন ভালোবাসার শুটিংয়ের সময় অভিনেতা রাহুল গোস্বামীর সাথে রীনার দেখা হয়। পরে তারা বিবাহবন্ধনে আবদ্ধ হন। এই দম্পতির একটি কন্যা সন্তান রয়েছে।  রীনা বরাবরই লেখা এবং পরিচালনার প্রতি তার আগ্রহ প্রকাশ করেছেন। রীনা বর্তমানে তার পরিচালিত সোহাগ রাত চলচ্চিত্রের কাজে ব্যাস্ত রয়েছেন।     চলচ্চিত্র তালিকা  ● শত্রু (১৯৮৪)  ● মায়া মমতা (১৯৯৩)  ● আব্বাজান (১৯৯৪)  ● গীতসংগীত (১৯৯৪)  ● মেজো বউ (১৯৯৫)  ● পূজা (১৯৯৬)  ● বোরো বউ (১৯৯৭)  ● লোফার (১৯৯৭)  ● শ্রীমান ভূতনাথ (১৯৯৭)  ● সান্তান (১৯৯৯)  ● মেজোবাবু (২০০৯)  ● বলিদান (২০১০)  ● দিদিভাই (২০১০)  ● ক্যাবলার বিয়ে (২০১৩)   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:ভারতীয় চলচ্চিত্র অভিনেত্রী
চন্দিনী চৌধুরী একজন ভারতীয় অভিনেত্রী, যিনি মূলত তেলুগু চলচ্চিত্রে অভিনয় করেন।   প্রারম্ভিক জীবন  চন্দিনী তেলুগুভাষী একটি হিন্দু পরিবারে জন্মগ্রহণ করেন এবং তিনি অন্ধ্র প্রদেশের বিশাখাপত্তনমে বেড়ে ওঠেন।   চলচ্চিত্রের তালিকা  +সূত্র এখনও মুক্তি না পাওয়া চলচ্চিত্রগুলি বোঝায়  বছর শিরোনাম ভূমিকা মন্তব্য সূত্র ২০১২ লাইফ ইজ বিউটিফুল  ২০১৩ প্রেমা ইশক কধল  ২০১৫ কেতাগাদু আকিরা  ২০১৬ ব্রহ্মোৎসবম আনন্দ ভল্লী  কুন্দনাপ্পু বোমা সূচী  ২০১৭ শমন্থকামণি মধু  লাই ২০১৮ হাওড়া ব্রিজ স্বতী  মনু নীলা  ২০২০ কালার ফটো দীপ্তি আহা-তে মুক্তিপ্রাপ্ত  বোম্ভাট চৈত্রা অ্যামাজন প্রাইমে মুক্তিপ্রাপ্ত  ২০২১ সুপার ওভার মধু আহা-তে মুক্তিপ্রাপ্ত ২০২২   সম্মাথামেসানভী  TBA      পরবর্তী উৎপাদন    ওয়েব ধারাবাহিক   বছর শিরোনাম ভূমিকা প্ল্যাটফর্ম মন্তব্য ২০১৯ গডস অব ধর্মপুরী স্বপ্না জি৫ ১ম মরশুমে ৬টি পর্ব ২০২০ মাস্তি'স লেখা আহা ১ম মরশুমে ৮টি পর্ব শিট হ্যাপেন্স ১ম মরশুমে ৫টি পর্ব২০২১আনহার্ড  পদ্মা ডিজনি+ হটস্টার২০২২গালিভানা  শ্রাবণী জি৫১ম মরশুমে ৫টি পর্ব২০২২ঝাঁসি ডিজনি+ হটস্টার   তথ্যসূত্র   বিষয়শ্রেণী:তেলুগু অভিনেত্রী বিষয়শ্রেণী:অন্ধ্রপ্রদেশের ব্যক্তি বিষয়শ্রেণী:ভারতীয় অভিনেত্রী বিষয়শ্রেণী:১৯৯১-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:বিশাখাপত্তনমের অভিনেত্রী
কলকা পেখম লতা (বৈজ্ঞানিক নাম: Ipomoea lobata) একটি চমৎকার ফুলের লতা যা তার উজ্জ্বল লাল এবং হলুদ ফুলের জন্য পরিচিত। এই লতা তার দ্রুত বৃদ্ধি এবং বর্ণিল ফুলের জন্য বাগানে একটি জনপ্রিয় আলঙ্কারিক গাছ হিসেবে পরিচিত। ইংরেজিতে এটি "Fire Cracker Vine" ও "Spanish Flag" হিসেবে পরিচিত।   নামকরণ ও ব্যুৎপত্তি    সাধারণ নাম/আন্তর্জাতিক নাম  কলকা পেখম লতা ইংরেজিতে "Fire-Cracker Vine (আতশবাজি লতা) " ও "Spanish Flag (স্প্যানিশ ফ্ল্যাগ) হিসেবে পরিচিত ।  1) Firecracker Vine(ফায়ারক্র্যাকার ভাইন): ফুলগুলির উজ্জ্বল লাল এবং হলুদ রঙ এবং ঝুলন্ত গুচ্ছে আতশবাজির মতো দেখতে লাগে, যা থেকে এই নামটি এসেছে।  2)Spanish Flag (স্প্যানিশ ফ্ল্যাগ): এই ফুলের রঙ যেহেতু লাল থেকে হলুদ পর্যন্ত পরিবর্তিত হয়, যেগুলি স্পেনের জাতীয় পতাকার রঙ, তাই এইরূপ নাম।   বৈজ্ঞানিক নাম  কলকা পেখম লতার বৈজ্ঞানিক নাম -Ipomoea lobata। 'Ipomoea' শব্দটি গ্রিক শব্দ 'ips' (যার অর্থ কৃমি) এবং 'homoios' (যার অর্থ সদৃশ) থেকে এসেছে। শব্দটি উদ্ভিদের শিকড়ের বর্ণনা দেয়। 'Lobata' শব্দের অর্থ হলো 'গভীর খাঁজ-কাটা পাতা', যা এই প্রজাতির পাতার গঠনকে বোঝায়।   বাংলা নাম   (১)কলকা-পেখম লতা:   "Fire Cracker Vine" ও "Spanish Flag" হিসেবে পরিচিত Ipomoea lobata উদ্ভিদের বাংলা নাম: "কলকা-পেখম লতা" বা "কলকা লতা"।  বাংলায় "কলকা" মানে একটি বিশেষ ধরনের নকশা এবং "পেখম" মানে পাখির পালক। ফুলের আকৃতির সাথে সামঞ্জস্যপূর্ণ এই নাম।   (২)কালি-পটকা ফুল:   তাছাড়া এর আরেক নাম "কালি-পটকা ফুল"। কালি-পটকা বা লঙ্কা-পটকা নামক আতশবাজির সাথে কার্যগত মিল না হলেও সমান্তরালভাবে সার-বাঁধা লাল থেকে হলুদ ফুলগুলো অনেকটা একইরকম দেখায়।   উদ্ভিদের বিবরণ    কাণ্ড  প্রকার: লতা উচ্চতা: ১০ থেকে ২০ ফুট পর্যন্ত পৌঁছাতে পারে।   ফুল  রঙের বৈচিত্র্য: উজ্জ্বল লাল থেকে হলুদ  পাপড়ি: কদলী আকৃতির এবং শাখার একদিকে সমান্তরালভাবে ফোটে।  প্রস্ফুটন: গ্রীষ্ম থেকে শরৎ ঋতুতে ফুল ফোটে। পরাগায়নকারী: হামিংবার্ড, মৌমাছি।   পাতা  আকৃতি: ছোট এবং ডিম্বাকার। রঙ: সবুজ। বিন্যাস:   প্রাকৃতিক বণ্টন   কলকা-পেখম লতা মূলত মেক্সিকো থেকে এসেছে এবং এটি বিভিন্ন পরিবেশে বেড়ে উঠতে পারে। এই লতা বাগানের প্রাচীর, বেড়াগুলিকে ঢেকে দিতে পারে এবং এর বর্ণিল ফুল প্রাকৃতিক পরাগায়নকারীদের আকর্ষণ করে।  তথ্যসূত্র   বিষয়শ্রেণী:ব্রাজিলের উদ্ভিদ
সাজিদুল ইসলাম (জন্ম: ১৮ জানুয়ারি ১৯৮৮) হলেন রংপুরে জন্মগ্রহণকারী একজন বাংলাদেশী ক্রিকেটার। তিনি বা-হাতি ব্যাটসম্যান ও বা-হাতি ফাস্ট-মিডিয়াম বোলার হিসেবে দলে খেলে থাকেন। তিনি ২০০৩/০৪ মৌসুমে বাংলাদেশ অনূর্ধ্ব-১৭ দলে এবং ২০০৬/০৭ মৌসুমে বাংলাদেশ ক্রিকেট বোর্ড একাডেমির হয়ে খেলেন।  ঘরোয়া জীবন তিনি ২০০৫/০৬ মৌসুমে বাংলাদেশের প্রথম শ্রেণীর ক্রিকেট দল বরিশাল বিভাগের হয়ে খেলেন। প্রথম দুই মৌসুমে তিনি ৪ টি প্রথম-শ্রেণীর উইকেট নেন, তার সেরা বোলিং পরিসংখ্যান ছিল ঢাকা বিভাগের বিপক্ষে যেখানে তিনি ৬১ রানে ৫ উইকেট নেন। ২০১২-১৩ মৌসুমে সালে সাজিদ রংপুর বিভাগ ক্রিকেট দলে খেলেন ও মৌসুমে মোট ২৪টি উইকেট নেন। পাশাপাশি ২০১৩ সাল থেকে বাংলাদেশ প্রিমিয়ার লিগের দল সিলেট রয়্যালসের হয়ে খেলে থাকেন।  আন্তর্জাতিক জীবন ২০০৭ সালের ডিসেম্বরে, বাংলাদেশ দলের নিউজিল্যান্ড সফরকালে সৈয়দ রাসেল আঘাত পেলে সাজিদ তার বদলি খেলোয়াড় হিসাবে দলে ডাক পান। ২০০৮ সালের ৪ জানুয়ারী তার টেস্ট অভিষেক হয়।  অভিষেক ম্যাচে তিনি ৭১ রানে ২ উইকেট নেন, যার মধ্যে টেস্ট ক্রিকেটে নিজের দ্বিতীয় বলে উইকেট নেওয়ার কৃতিত্বও ছিল। ২০১৩ সালে, হারারেতে জিম্বাবুয়ের বিপক্ষে খেলতে নেমে তিনি টেস্টে প্রত্যাবর্তন করেন  তথ্যসূত্র  বহিঃসংযোগ      বিষয়শ্রেণী:বাংলাদেশী ক্রিকেটার বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:বরিশাল বিভাগের ক্রিকেটার বিষয়শ্রেণী:রংপুর বিভাগের ক্রিকেটার বিষয়শ্রেণী:ফরচুন বরিশালের ক্রিকেটার বিষয়শ্রেণী:মোহামেডান স্পোর্টিং ক্লাবের ক্রিকেটার বিষয়শ্রেণী:গাজী গ্রুপের ক্রিকেটার বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার বিষয়শ্রেণী:বাংলাদেশ উত্তরাঞ্চলের ক্রিকেটার বিষয়শ্রেণী:বাংলাদেশ মধ্যাঞ্চলের ক্রিকেটার বিষয়শ্রেণী:রংপুর জেলার ব্যক্তি বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
আ ন ম এহসানুল হক মিলন (জন্ম: ২৬ মার্চ ১৯৫৭) বাংলাদেশের একজন রাজনীতিবিদ, লেখক এবং সাবেক সংসদ সদস্য। তিনি ২০০১ থেকে ২০০৬ পর্যন্ত বাংলাদেশ সরকারের শিক্ষা প্রতিমন্ত্রীর দায়িত্ব পালন করেন।   জন্ম ও শিক্ষা জীবন  আ ন ম এহসানুল হক মিলন ১৯৫৭ সালের ২৬ মার্চ চাঁদপুর জেলার কচুয়া উপজেলায় জন্ম গ্রহণ করেন। তিনি শের ই বাংলা নগর সরকারি বালক উচ্চ বিদ্যালয় থেকে মাধ্যমিক এবং গভ. ইন্টারমিডিয়েট টেকনিক্যাল কলেজ (বর্তমান সরকারী বিজ্ঞান কলেজ) থেকে উচ্চ মাধ্যমিক পাশ করেন। এরপর তিনি ঢাকা বিশ্ববিদ্যালয় থেকে রসায়নে স্নাতক সম্পন্ন করে ১৯৮২ সালে যুক্তরাষ্ট্রে গমন করেন।   রাজনৈতিক জীবন  মিলন ১৯৯৬ সালের সাধারণ নির্বাচনে বাংলাদেশ-২৬০ চাঁদপুর-১ আসন থেকে বিএনপির মনোনয়ন নিয়ে প্রথম সংসদ সদস্য নির্বাচিত হন এবং তিনি বাংলাদেশ জাতীয়তাবাদী দল নির্বাহী কমিটির আন্তর্জাতিক বিষয়ক সম্পাদক। ২০০১ সালে ৮ম জাতীয় সংসদ নির্বাচনে পুনরায় সংসদ সদস্য নির্বাচিত হন। যাতে তিনি আওয়ামী লীগ দলীয় প্রার্থী প্রাক্তন মন্ত্রী মহিউদ্দীন খান আলমগীরকে পরাজিত করেছিলেন।   তথ্যসূত্র    বহিঃসংযোগ     বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের মন্ত্রী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সরকারী বিজ্ঞান কলেজের প্রাক্তন শিক্ষার্থী বিষয়শ্রেণী:সপ্তম জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:চাঁদপুর জেলার রাজনীতিবিদ বিষয়শ্রেণী:চাঁদপুর জেলার ব্যক্তি
কুয়াংচৌ পাইইউন আন্তর্জাতিক বিমানবন্দর বা গুয়াংঝো বাইয়ুন আন্তর্জাতিক বিমানবন্দর  দক্ষিণ চীনের কুয়াংতুং প্রদেশের কুয়াংচৌ বা গুয়াংঝো শহরের প্রধান বিমানবন্দর। উভয় বিমানবন্দর কোডই প্রাক্তন পাইইউন (বাইয়ুন) বিমানবন্দর থেকে উত্তরাধিকার সূত্রে প্রাপ্ত, এবং আইএটিএ কোড কুয়াংচৌয়ের ঐতিহাসিক রোমানীকরণ ক্যান্টন থেকে প্রাপ্ত। পাইইউন (বাইয়ুন) বিমানবন্দরটি চায়না সাউদার্ন এয়ারলাইন্স, ফেডেক্স এক্সপ্রেস, ৯ এয়ার, হাইনান এয়ারলাইন্স ও শেনচেন এয়ারলাইন্সের হাব হিসেবে কাজ করে। এটি বিমান চলাচলে কোভিড-১৯ মহামারীর প্রভাবের কারণে ২০২০ সালে যাত্রী পরিবহনে বিশ্বের ব্যস্ততম বিমানবন্দর ছিল। বিমানবন্দর ২০২০ সালে ৪৩.৮ মিলিয়ন যাত্রী পরিচালনা করেছিল।  কুয়াংচৌ পাইইউন আন্তর্জাতিক বিমানবন্দরটি যাত্রী সংখ্যার দিক থেকে ২০১৯ সালে চীনের তৃতীয়-ব্যস্ততম ও বিশ্বের ১১তম-ব্যস্ত বিমানবন্দর ছিল, উক্ত সময়কালে ৬৫.৮ মিলিয়ন যাত্রী পরিচালনা করা হয়েছিল। পণ্য পরিবহনের ক্ষেত্রে, বিমানবন্দরটি চীনের তৃতীয় ব্যস্ততম বিমানবন্দর ছিল, পাশাপাশি বিমান চলাচলের ক্ষেত্রে দেশব্যাপী তৃতীয়-ব্যস্ত বিমানবন্দর ছিল।  সংক্ষিপ্ত বিবরণ ১৯৩২–২০০৪  পুরাতন পাইইউন বিমানবন্দরটি ১৯৩২ সালে খোলা হয়েছিল। কুয়াংচৌ শহরের সম্প্রসারণের কারণে, বিমানবন্দরটি বিমানবন্দরকে ঘিরে থাকা ভবনসমূহের কারণে যাত্রীদের চাহিদা মেটাতে সম্প্রসারিত হতে পারেনি। ২০০৪ সালের ৫ই আগস্ট নতুন পাইইউন বিমানবন্দর চালু হয় ও পুরানো বিমানবন্দর বন্ধ হয়ে যায়।  ২০০৪ সাল থেকে নতুন বিমানবন্দরটি কুয়াংচৌয়ের পাইইউন জেলা ও হৌতু জেলায় অবস্থিত এবং একইভাবে নামের ৭২ বছরের পুরাতন বিমানবন্দরের প্রতিস্থাপন হিসাবে ২০০৪ সালের ৫ই আগস্ট খোলা হয়েছিল, যা এখন বন্ধ রয়েছে। ১৯.৮ বিলিয়ন ইউয়ান ব্যয়ে নির্মিত, নতুন বিমানবন্দরটি কুয়াংচৌ শহরের কেন্দ্রস্থল থেকে ২৮ কিলোমিটার (১৭ মাইল) উত্তরে অবস্থিত এবং পূর্বসূরির চেয়ে প্রায় পাঁচগুণ বড়।  তথ্যসূত্র  বিষয়শ্রেণী:কুয়াংচৌয়ের পরিবহন বিষয়শ্রেণী:কুয়াংতুংয়ের বিমানবন্দর বিষয়শ্রেণী:পাইইউন জেলা, কুয়াংচৌ বিষয়শ্রেণী:হৌতু জেলা বিষয়শ্রেণী:২০০৪-এ প্রতিষ্ঠিত বিমানবন্দর বিষয়শ্রেণী:২০০৪-এ চীনে প্রতিষ্ঠিত